**Famke Beumer Jannsen** (rođena 5. studenog 1964.) nizozemska je glumica i bivša manekenka. Poznata je po njenim ulogama u filmu *Zlatno oko*, televizijskoj seriji *Reži me*, te u serijalu filmova *X-Men*.

Životopis
---------

### Rani život

Jannsen je rođena u Amselveenu, Nizozemskoj, kao jedina brineta u obitelji plavuša. Ondje, osim njenog materinjeg nizozemskog jezika, naučila je govoriti engleski, njemački i francuski jezik. Ima dvije sestre, Antoinette Beumer (režiserka) i Marjolein Beumer (glumica). Janssen je iz Nizozemske odselila u Ujedinjene Američke Države 1984. godine i tamo započela svoju karijeru modela. Imala je potpisani ugovor s agencijom Elite Model Management, te radila za Yves Saint Laurenta, Chanel i Victoria's Secret, iako je izgubila nekoliko mjeseci zbog automobilske nesreće nakon koje je bila prisiljena neko vrijeme nositi ovratnik. Nakon studiranja pisanja i književnosti na Sveučilištu Columbia, preselila se u Los Angeles kako bi započela svoju glumačku karijeru.

### Karijera

Nakon doseljenja u Los Angeles, Janssen je primila svoje prve uloge, pojavljujući se kao gost u pojedinim televizijskim serijama (kao što su *Zvjezdane staze: Nova generacija* i *Merlose Place*). Njena prva filmska uloga bila je s Jeffom Goldblumom u filmu *Father & Sons* (1992.). Kasnije se pojavila u prvom James Bond filmu Piercea Brosnana, kao fatalna žena Xenia Onatopp. 1998. glumila je u osam filmova.

Janssen je glumila superheroinu dr. Jean Grey/Phoenix u filmovima *X-Men*, *X-Men 2*, te *X-Men: The Last Stand*. Isto tako, Jannsen se pojavila u filmovima *Lord of Illusions*, *The Faculty*, *House on Haunted Hill*, *I Spy*, *Rounders*, *Deep Rising* i *Hide and Seek*.   

Janssen je igrala zapaženu ulogu u drugoj sezoni popularne televizijske serije *Reži me*, kao zavodljiva i manipulativna transeksualna savjetnica Ava Moore.

Janssen je potpisala sudjelovanje u novoj policijskoj drami za NBC. Seriju će stvarati David Shore, stvaralac i izvršni producent serije *Dr. House*. Pisac serije *Dr. House* – Peter Blake, također će sudjelovati u stvaranju projekta. Serija će, prema riječima producenata, biti lagana drama s postupovnim elementima koji kruže oko ženske policijske službenice (Janssen).

Janssen pruža pripovijedanja na nizozemskom jeziku za Studio Tram Tour u svim Disney parkovima.

### Osobni život

Janssen živi u New Yorku, u Greenwich Villageu. Bila je udana za pisca/redatelja Toda Culpana Williamsa, sina arhitekta Toda Williamsa, od 1995. do 2000. godine.

Njeno ime izgovara se /fɑːmke/, što u prijevodu s frizijskoga jezika (materinjeg jezika Nizozemaca u provinciji Frizije) znači *djevojčica*.

Janssen posjeduje prugastog boston terijera imena *Licorice*, s kojime često putuje. Sestre Bronte, Vladimir Nabokov i Jean Rhys njeni su omiljeni pisci.

Janssen je dobila nešto medijske ozloglašenosti zbog njenih izrazito velikih stopala (EU veličine 42  Arhivirano 2003-02-05 na Wayback Machine-u), jer su njene cipele tijekom snimanja filma *Zlatno oko* morale biti napravljene točno po mjeri kako bi joj pristajale.

Filmografija
------------

* *Fathers & Sons* (1992.)
* *Relentless IV: Ashes to Ashes* (1994.)
* *Zlatno oko* (1995.)
* *Lord of Illusions* (1995.)
* *Dead Girl* (1996.)
* *City of Industry* (1997.)
* *The Faculty* (1998.)
* *The Adventures of Sebastian Cole* (1998.)
* *Celebrity* (1998.)
* *Rounders* (1998.)
* *RPM* (1998.)
* *Deep Rising* (1998.)
* *The Gingerbread Man* (1998.)
* *Monument Ave.* (1998.)
* *House on Haunted Hill* (1999.)
* *X-Men* (2000.)
* *Circus* (2000.)
* *Love & Sex* (2000.)
* *Don't Say a Word* (2001.)
* *Made* (2001.)
* *I Spy* (2002.)
* *X-Men 2* (2003.)
* *Reži me* (2004.)
* *Eulogy* (2004.)
* *Hide and Seek* (2005.)
* *X-Men: The Last Stand* (2006.)
* *The Treatment* (2006.)
* *The Ten* (2007.)
* *Turn the river* (2007.)

Izvori
------

1. ↑  „Archive copy". Arhivirano iz originala na datum 2008-02-14. Pristupljeno 2011-12-27.

Vanjske veze
------------

***Famke Janssen*** na Wikimedijinoj ostavi

* Famke Janssen na IMDb-u (`en`)